Pajūrio herbas

Pajūrio herbas – pagrindinis Pajūrio miestelio ir Pajūrio seniūnijos (Šilalės rajono savivaldybė) heraldikos atributas.

 Aprašas 

Herbo raudoname lauke du sukryžiuoti sidabriniai barzdiškieji kovos kirviai ašmenimis į išorę, iškylantys iš septynių banguotų sidabrinių juostelių, atskiriančių raudoną skydo papėdę.

 Simbolika 

Vietovės pavadinimas neabejotinai atsirado nuo Jūros upės. Nors Pajūrio pavadinimas pirmą kartą minimas 1498 m., žmonių čia gyventa iš seno. Kadaise jie priklausė Karšuvos žemei. Ant legendomis apipintų, palei upę esančių piliakalnių buvo įrengta vientisa pilių ir pilaičių grandinė, sudariusi kovose su Vokiečių ordinu svarbią Jūros gynybinę sistemą. Šie išskirtiniai vietovės bruožai ir paskatino herbe naudoti minėtus simbolius.

Herbui panaudotos dvi senosios Lietuvos heraldikos spalvos. Raudona reiškia drąsą, narsą, kovose už laisvę pralietą kraują, o sidabras (balta) rodo ne tik vandenį (Jūros upę), bet ir dorą, turtą.Pajūrio seniūnija.  Silale.lt (tikrinta 2025-09-11).

 Istorija 

Herbą 2009 m. birželio 12 d. dekretu Nr. 1K-1891 patvirtino prezidentas Valdas Adamkus. Herbo etalono autorius – dailininkas Arvydas Každailis.

 Šaltiniai 

Kategorija:Pajūris (Šilalė)
Kategorija:2009 m. patvirtinti Lietuvos gyvenviečių herbai
Kategorija:Šilalės rajono savivaldybės gyvenviečių herbai
Kategorija:Lietuvos miestelių herbai